
ПРОТОКОЛ
ОТ ЗАСЕДАНИЕ НА ПОСТОЯННАТА КОМИСИЯ ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ, ВЕРОИЗПОВЕДАНИЯ, ОБЩЕСТВЕН РЕД, КУЛТУРА, МЛАДЕЖТА, СПОРТ И ТУРИЗЪМ КЪМ ОБЩИНСКИ СЪВЕТ — ПИРДОП, ПРОВЕДЕНО НА 24.02.2025 ГОДИНА
	
[bookmark: _Hlk172546158]Днес, 24.02.2025 г. от 14.30 ч. в Ритуалната зала на Община Пирдоп се проведе заседание на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп.
От състава на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп присъстваха: Георги Панов, Васил Кафеджиев, Деян Стоев, Иван Джонгов, Мария Бръмбева, Симеон Симеонов и Тодор Иванов.
На заседанието присъстваха още: кметът на кметство Душанци, зам. - кметът на Община Пирдоп, общинска администрация и общински съветници.
Заседанието на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп беше открито и ръководено от Председателя на постоянната комисия - г-н Тодор Иванов, който уведоми присъстващите за дневния ред на заседанието, предварително обявен и предоставен на всички членове на постоянната комисия. Думата беше дадена за предложения и становища по проекта за дневен ред.

Тодор Иванов прочете проекта на дневния ред. 
В. Кафеджиев предложи точката за Разглеждане на представени отчети от спортните клубове и разпределяне на финансови средства за спортните клубове през 2025 г., заложени в партньорската програма между Община Пирдоп и  „Аурубис България“ АД да се разгледа на закрито заседание.

Не постъпиха други предложения по дневния ред на заседанието и се пристъпи към гласуване.  

На основание чл.21, ал.1, т.23 и ал.2 от Закона за местното самоуправление и местната администрация и след проведеното гласуване с 7 гласа „за”, 0 гласа „против” и 0 гласа „въздържал се” от състава на ПК по ЗСПОВОРКМСТ, Постоянната комисия към Общински съвет - Пирдоп беше прието следното: 

РЕШЕНИЕ :
 Заседанието да протече при следния 
ДНЕВЕН РЕД:
1. Докладна записка относно: Упълномощаване на представител на Община Пирдоп  за участие в Общо събрание на акционерите на „МБАЛ- Пирдоп“ АД, насрочено за 05.03.2025г., а при липса на кворум на  20.03.2025г.
                                                           Докл.: Ангел Геров- Кмет на Община Пирдоп
2. Докладна записка относно: Отчет за дейността на Местната комисия за борба срещу противообществените прояви на малолетните и непълнолетните при община Пирдоп за 2024 година.
                                                         Докл.: Ангел Геров- Кмет на Община Пирдоп
Т. Иванов: Представените отчети от спортните клубове и разпределяне на финансови средства за спортните клубове през 2025 г., заложени в партньорската програма между Община Пирдоп и  „Аурубис България“ АД ще се разгледат в закрито заседание, след разглеждане на двете точки от дневния ред.

По т.1 от дневния ред думата беше дадена на г-жа Милена Мачканова  – зам. - кмет на Община Пирдоп, която запозна Постоянните комисии с Докладна записка относно: Упълномощаване на представител на Община Пирдоп  за участие в Общо събрание на акционерите на „МБАЛ- Пирдоп“ АД, насрочено за 05.03.2025г., а при липса на кворум на  20.03.2025г.

Г-н Т. Иванов даде думата за становища по Докладна записка. Допълнителна информация представи г-жа Ю. Димитрова – Изп. Директор на „МБАЛ- Пирдоп“ АД.
С. Готев предложи към т.1. Приемане на решение за освобождаване на д-р Веселин Тодоров Господинов като член на Съвета на директорите да бъде прието следното Предложение за решение: Общото събрание на акционерите освобождава д-р Веселин Тодоров Господинов като член на Съвета на директорите на Дружеството, въз основа на подадена от него молба. Общото събрание на акционерите не освобождава от отговорност д-р Веселин Тодоров Господинов.

Т. Иванов подложи на гласуване направеното предложение от г-н С. Готев:

След проведеното гласуване с 3 гласа „за”, 1  гласа „против” и 3 гласа „въздържал се” от състава на ПК ЗСПОВОРКМСТ, Постоянната комисия към Общински съвет-Пирдоп решението не беше прието.

Последва гласуване на цялостния текст на решението от докладната записка.
След проведеното гласуване с 6 гласа „за”, 0  гласа „против” и 1 гласа „въздържал се” от състава на ПК ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.9 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
1.Упълномощеният с Решение № 28 / 17.12.2015г. г-н Ангел Геров- Кмет на Община Пирдоп, представител на Общината в Общото събрание на акционерите на
„МБАЛ-Пирдоп“ АД, а при невъзможност за участие да бъде заместен от г-жа Милена Мачканова – заместник – кмет на Община Пирдоп, за свикваното редовно такова, което ще се проведе на 05.03.2025г.  от 13.00 часа, а при липса на кворум на 20.03.2024 год.   от  13,00 часа, в седалището и адреса на управление на дружеството: гр. Пирдоп, Софийска област, ул.” Георги Бенковски” №24, рапортна зала находяща се на 1-ви етаж, в сградата на лечебното заведение, получава следния мандат за гласуване  съгласно предложения дневен ред, както следва:

	По т.1. Приемане на решение за освобождаване на д-р Веселин Тодоров Господинов като член на Съвета на директорите;
	Предложение за решение: Общото събрание на акционерите освобождава д-р Веселин Тодоров Господинов като член на Съвета на директорите на Дружеството, въз основа на подадена от него молба. Общото събрание на акционерите освобождава от отговорност д-р Веселин Тодоров Господинов.

	По т.2. Приемане на решение за избор на д-р Таня Стойчева Иванова – Бонева, за член на Съвета на директорите, до провеждане на конкурсна процедура;
	Предложение за решение:  Общото събрание на акционерите  избира д-р Таня Стойчева Иванова – Бонева, за член на Съвета на директорите, до провеждане на конкурсна процедура.

	По т.3 Приемане на решение за определяне на месечно възнаграждение на д-р Таня Стойчева Иванова – Бонева, като член на Съвета на директорите, на който не е възложено управлението на Дружеството и определяне на лице, което да подпише договора с новоизбрания член.
	Предложение за решение: Общото събрание на акционерите определя месечно възнаграждение на д-р Таня Стойчева Иванова – Бонева, като член на Съвета на директорите, на който не е възложено управлението на Дружеството, в размер на една средна брутна заплата в Дружеството.
          Общото събрание на акционерите определя г-н Ангел Пенчов Геров – законен представител на Община Пирдоп, да подпише договор с новоизбрания член на Съвета на директорите.          

	По т.4 Запазване на правомощията на Снежана Георгиева Дичев и д-р Юлия Димитрова Илиева, като членове на съвета на директорите, до провеждането на конкурсна процедура. 
	Предложение за решение: Общото събрание на акционерите запазва правомощията на Снежана Георгиева Дичев и д-р Юлия Димитрова Илиева, като членове на съвета на директорите, като действието на сключените с тях договори за възлагане на управлението остава в сила до провеждането на конкурсна процедура.

	По т.5 Други.

По т.2 от дневния ред думата беше дадена на г-жа Милена Мачканова  – зам. - кмет на Община Пирдоп, която запозна Постоянните комисии с Докладна записка относно: Отчет за дейността на Местната комисия за борба срещу противообществените прояви на малолетните и непълнолетните при община Пирдоп за 2024 година.
	Допълнителна информация представи секретарят на Местната комисия за борба срещу противообществените прояви на малолетните и непълнолетните при община Пирдоп – г-н К. Каменов.
Г-н Т. Иванов даде думата за становища по Докладна записка и последващо гласуване на докладната записка.

След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл. 21, ал.1, т.23 от Закона за местното самоуправление и местната администрация, както и на основание чл.7, ал.2 от Закона за борба срещу противообществените прояви на малолетните и непълнолетните, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет – Пирдоп приема Отчет за дейността на Местната комисия за борба срещу противообществените прояви на малолетните и непълнолетните при община Пирдоп за 2024 година” за сведение.

Т. Иванов: Продължаваме на закрито заседание разглеждане на представени отчети от спортните клубове и разпределяне на финансови средства за спортните клубове през 2025 г., заложени в партньорската програма между Община Пирдоп и  „Аурубис България“ АД. 

Г-н Т. Иванов запозна комисията с постъпилите отчети на спортните клубове и разпраделението на средствата за спортните клубове за 2024 г. Даде думата за становища.

Проведени бяха дебати по темата.

В. Кафеджиев предложи следното разпределение: 
1. Футболен клуб „Пирдоп“  - 19 500 лв.;		                           
2. Волейболен клуб „ Пирдоп“ - 16 000 лв.;                 
3. Спортен клуб по лека атлетика - 15 000 лв.;
4. Клуб по карате „ Киби френдшип“ - 10 000 лв.;
5. Спортен клуб по тенис на маса - 6 000 лв.
6. Спортен клуб по тенис на корт - 3 500 лв.
7. Спортен клуб по кану-каяк - 5 000 лв.
8. Спортен клуб по бокс -	3 500 лв.
9.  Спортен клуб по борба – 1 500 лв.

Тъй като отчетите на клубовете се предават на „Аурубис България“ АД се предложи за следващата година Общинският съвет да не разпределя средствата, а дарителят.

Предложението на г-н В. Кафеджиев беше подложено на гласуване.

След проведеното гласуване с 3 гласа „за”, 0  гласа „против” и 4 гласа „въздържал се” от състава на ПК ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.23 и ал.2 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп не приема, предвидените средствата в общ размер на 80 000 лв., заложени в партньорската програма между Община Пирдоп и „Аурубис- България “ АД, за финансово подпомагане спортните клубове  в Община Пирдоп  през 2025 г. да бъдат разпределени, както следва:	 

1. Футболен клуб „Пирдоп“  - 19 500 лв.;		                           
2. Волейболен клуб „ Пирдоп“ - 16 000 лв.;                 
3. Спортен клуб по лека атлетика - 15 000 лв.;
4. Клуб по карате „ Киби френдшип“ - 10 000 лв.;
5. Спортен клуб по тенис на маса - 6 000 лв.
6. Спортен клуб по тенис на корт - 3 500 лв.
7. Спортен клуб по кану-каяк - 5 000 лв.
8. Спортен клуб по бокс -	3 500 лв.
9. Спортен клуб по борба – 1 500 лв.

Г-жа М. Бръмбева предложи „Аурубис- България “ АД, като дарител на средствата да разпредели предвидените средства по програмата за спортните клубове.

Предложението беше подложено на гласуване.

 След проведеното гласуване с 6 гласа „за”, 0  гласа „против” и 1 гласа „въздържал се” от състава на ПК ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.23 и ал.2 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп приема, предвидените средствата в общ размер на 80 000лв., заложени в партньорската програма между Община Пирдоп и „Аурубис- България “ АД, за финансово подпомагане спортните клубове  в Община Пирдоп  през 2025 г. да бъдат разпределени от дарителя - „Аурубис- България “ АД.	 

Поради изчерпване на дневния ред на заседанието на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп беше закрито.

